open-index/open-wikipedia-markdown huggingface dataset:
שלום סלאם

**שלום סלאם** הוא סינגל שהוקלט על ידי הזמר הישראלי אלון אולארצ'יק בהשתתפות הזמרת הפלסטינית אמל מורקוס. את השיר הוציאה לאור בשנת 1986 חברת התקליטים NMC כסינגל שלא מתוך אלבום אולפן.

## על השיר
"שלום סלאם" נכתב, הולחן והופק על ידי אולארצ'יק. במרכז מילותיו עומד הסכסוך הישראלי-פלסטיני, בהתאם לשיתוף הפעולה בין מוזיקאי ישראלי לזמרת פלסטינית. הוא מספר על כמיהתם של הצמד לשלום בין שני העמים.

"שלום סלאם" הוצג כמועמד לכניסה למצעד הפזמונים השבועי של רשת ג' ב-13 בינואר 1987. בשבוע לאחר מכן דורג במקום ה-13. ב-10 בפברואר עלה למקום השביעי – המיקום הגבוה ביותר אליו הגיע. ב-10 במרץ יצא מהדירוג השבועי לאחר שצעד בו במשך שבעה שבועות רצופים.

## מיקומי שיא

## הערות שוליים

קטגוריה:שירי אלון אולארצ'יק
קטגוריה:שירים בעברית
קטגוריה:שירים בערבית
קטגוריה:שירים מרובי שפות
קטגוריה:שירים שנכתבו על ידי אלון אולארצ'יק
קטגוריה:שירים שהולחנו על ידי אלון אולארצ'יק
קטגוריה:שירים שהופקו על ידי אלון אולארצ'יק
קטגוריה:סינגלים בהוצאת NMC יונייטד אנטרטיינמנט
משפחת אבאזה

ממוזער| עזיז פאשה אבאזה
**מִשְׁפַּחַת אַבַּאזַה** (בערבית: **عائلة أباظة** או **الأسرة الأباظية**) היא משפחה מצרית ממקור צ'רקסי בעלת השפעה רבה במצרים למן שלהי המאה ה-18.

לרבים מבני המשפחה ניתנו תוארי אצולה בתקופת שושלת מוחמד עלי, דוגמת התארים פאשא וביי, ורבים גם נבחרו לפרלמנט וכיהנו כשרים. השיעור הגבוה של חברי הפרלמנט מקרב המשפחה, כמו גם מעורבותה הרבה בספרות ובתקשורת, והונה הכולל המוערך בכטריליון דולר אמריקאי, הביאו להתייחסות אליה כאל אחת המשפחות השולטות במדינה. 

מקום מושבה העיקרי של משפחת אבאזה הוא במחוז א-שרקיה, ואף כמה כפרים בדלתת הנילוס נקראים על שם בני המשפחה ומרוכזים סביב העיירה כפר אבאזה. במשך עשרות שנים היה למשפחה מונופול פוליטי על מספר מחוזות בחירה.

אף שלא בוצע מפקד בקרב האוכלוסייה הצ'רקסית במצרים, נאמד גודלה של המשפחה האבאזית המורחבת בכ-50 אלף נפש.

## היסטוריה
הגם שאוכלוסייה צ'רקסית מתועדת במצרים החל מהמאה ה-13, תחת שלטון הממלוכים, הגירה משמעותית של צ'רקסים ואבזים למצרים אירעה כחלק מגלות הצ'רקסים במחצית השנייה של המאה ה-19. עם זאת, מספר מקורות מציינים כי משפחת אבאזה כבר התבססה בדלתת הנילוס עוד בשלהי המאה ה-18.   

ישנה אמונה בקרב בני משפחת אבאזה כי המשפחה נקראת על שם אחת מהאמהות המייסדות של המשפחה או על שם מקום הולדתה. אותה אם מייסדת נישאה לצאצא השמיני באילן היוחסין של שבט אל-עאאד (العائد) עוד טרם עלייתו לשלטון של מוחמד עלי. שבט אל-עאאד היה שבט בדואי מבוסס באזור מחוז א-שרקיה. לאחר איחוד זה חל למעשה פיצול של המשפחה לשתי ענפים: בני אל-עאאד ובני אבאזה.

כמה מבני המשפחה בדורות הראשונים התברגו בממשל העות'מאני במצרים במאות ה-18 וה-19, ובתקופת ח'דיוות מצרים כבר היו פעילים פוליטית ברמה הארצית. חלקם ישבו במג'לס (המועצה המייעצת) שכונן אבראהים פאשא. שושלת מוחמד עלי גם העניקה למשפחה כפרים ואדמות שאפשרו למשפחה לשגשג.

חסן פאשה אבאזה, נחשב לרוב לאב המייסד של המשפחה. הוא היה מפקח המחלקה (ناظر قسم) של ההיא (ههيا), וקיבל את התואר שייח' הערבים (شيخ العرب), תואר שניתן לראשי משפחות בעלות השפעה באותה תקופה.

## השפעתה של המשפחה
### פוליטיקה וממשל
עוד מימי שלטונו של מוחמד עלי בני המשפחה נשאו תפקידים ברמה המקומית והלאומית, ואף כיהנו כחברי פרלמנט, לעיתים עד כדי שלושה במקביל, וכשרים.

סלימאן אבאזה מילא תפקידי שלטון מקומי במהלך המאה ה-19, ועם עלייתו במעלה דרגות השלטון כיהן במועצה המייעצת וכמפקח מחלקת החינוך. וגיה אבאזה היה מוֹשלם של מספר מחוזות וחבר פעיל בתנועת הקצינים החופשיים שהביאה לביטול המלוכה במצרים. דמויות נוספות מבני המשפחה בפוליטיקה כוללות את: אבראהים דסוקי אבאזה, שכיהן במספר תפקידי שר, לרבות שר התחבורה וכהונה קצרה כשר החוץ; מאהר אבאזה, השר עם הכהונה הארוכה ביותר בהיסטוריה של מצרים, אשר היה שר החשמל והאנרגיה והיה אחראי לחיבור חלקים גדולים מן המרחב הכפרי לרשת החשמל. 

בתחום הכלכלה היה פואד אבאזה איש עסקים, מנהל האגודה החקלאית המלכותית.

### ספרות ועיתונות
עם בני המשפחה שתרמו תרומה משמעותית למילה הכתובה במצרים ניתן למנות את עזיז אבאזה, ששירתו עסקה בפאן-ערביות, ופיכרי אבאזה, עיתונאי שכתב רבות נגד הכיבוש הבריטי במצרים ותמך בקידום נשים. ת'רוות אבאזה היה עיתונאי וסופר שהתנגד להלאמתה של תעלת סואץ.

### תרבות
השחקן רושדי אבאזה  שיחק במעל 150 סרטים.

במטבח המצרי ישנה על שם המשפחה מנת עדשים – עדשים אבאזיות.

## ראו גם
* אבזים

## הערות שוליים

*
אבאזה
אבאזה
רוצה לראות אתכם במקומי

"**רוצה לראות אתכם במקומי**" הוא אלבום הבכורה של הזמר עמיר לב, אשר יצא בשנת 1991. את האלבום הפיק לואי להב, עיבד משה לוי, ודנה ברגר ואתי אנקרי ליוו אותו בקולות רקע.על אף שחברת ההקלטות NMC השקיעה בתקליט הבכורה של לב 80,000 דולרים, האלבום נחל כישלון מסחרי ומכר 600 עותקים.

## רקע
האלבום נוצר עקב כך שלב שלח קלטת שירים שלו לאריאל זילבר. לב העריץ את "תמוז", בה היה חבר זילבר. הוא ניסה להניע קריירה מוזיקלית דרכו, וראה בו השראה. הדבר התגלגל למפגש בביתו של לב בירושלים ומשם ליצירת האלבום והפקתו על ידי לואי להב ומשה לוי, מהבולטים בתעשייה באותה תקופה. בדיעבד סיפר לב שההפקה הנוצצת של להב הייתה הסיבה לכישלון של האלבום, ושזו לקחה את השירים למקום רחוק וזר שלא אליו הם יועדו להגיע.

## ביקורות
עמית שהם מ"חדשות" תיאר את האלבום כ"רע", וכתב כי השירים אינם יוצאי דופן.

## רשימת שירים

## קישורים חיצוניים

## הערות שוליים

קטגוריה:אלבומי עמיר לב
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
אטופיה

**אטופיה** ( מיוונית **ἀτοπία** "מצב של להיות לא במקום", "אבסורד") היא נטייה לייצר תגובה חיסונית מוגזמת של אימונוגלובולין לחומרים לא מזיקים. אלרגיות הן הביטוי הקליני של אטופיה.

לאטופיה יכול להיות מקור תורשתי, אבל גם אם מקור האטופיה הוא תורשתי לפני התפתחות האלרגיה האדם חייב לבוא עם האלרגן במגע. גם טראומה פסיכולוגית ברחם יכולה לגרום לאטופיה.

המונח אטופיה נטבע על ידי ארתור קוקה ורוברט קוק ב-1923. רופאים ומדענים רבים משתמשים במונח "אטופיה" עבור כל תגובה חיסונית של אימונוגלבולין (אפילו כאלו שאמורות לקרות), אבל רופאי ילדים רבים שומרים את המילה "אטופיה" לנטייה לתגובה חיסונית מוגזמת.

## תסמינים
רגישות אטופית היא רגישות במבחן דקירה לכל אלרגן נפוץ במזון או באוויר. מצבים שנחשבים כמצבים אטופיים: אטופיק דרמטיטיס, נזלת אלרגית (קדחת השחת) ואסתמה. הסבירות ללקות באסתמה, נזלת אלרגית ואטופיק דרמטיטיס יחד גבוהה פי 10 ממה שניתן היה לצפות בהתייחס לסיכוי לחלות באחד מהם.

תגובות אלרגיות שנגרמות מאטופיה נעות בין עיטושים לאנפילקסיס ומוות.

## פתופיזיולוגיה

## גורמים
תגובות אטופיות נגרמות על ידי רגישות יתר לאלרגן. לאטופיה יש מרכיב תרושתי. מחקר אחד הראה שהסיכון לחלות באטופיק דרמטיטיס או באטופיה בכלל "גדל כאשר אחד מבני המשפחה מדרגה ראשונה כבר סובל מאטופיה". כמו כן, המחלה יכולה להיות מולדת כתוצאה מפגיעה נפשית/פיזית בזמן ההריון. בנוסף נמצא כי "... טראומה עשויה להיות גורם המגביר את הסיכויים לאטופיה ועשויה לעזור להסביר את כמות חולי האטופיה שנמצאו באוכלוסיות עירוניות בעלות הכנסה נמוכה."

גורמים סביבתיים יכולים להשפיע על חולי באטופיה. "השערת ההיגיינה" היא אחד המודלים שעשויים להסביר את העלייה התלולה בשכיחות של מחלות אטופיות, אם כי השערה זו אינה שלמה ובמקרים מסוימים אף סותרת את הממצאים. ההשערה מציעה שעודף ניקיון בסביבת התינוק או הילד עלול להוביל לירידה בחשיפה לגורמים זיהומיים הנחוצים להתפתחות תקינה של מערכת החיסון.

מספר מחקרים מצביעים על כך שתזונת האם במהלך ההריון עשויה להשפיע על הסיכויים לחלות במחלות אטופיות אצל הילדים.

### גנטיקה

## טיפול
הטיפול במחלות אטופיות תלוי באיברים המעורבים. הטיפול נע בין טיפול מקומי בהזרקת סטרואידים ועד לטיפול בכל הגוף בעזרת סטרואידים, טיפול ביולוגי לדיכוי מערכת החיסון ואימונתרפיה.

## קישורים חיצוניים
* 

## הערות שוליים

קטגוריה:אלרגיה
טלפון לווייני

[ממוזער|הדור הראשון של טלפון לוויני [אירידיום (מיזם תקשורת לוויינית)|אירידיום.]]
**טלפון לוויני** הוא סוג של טלפון סלולרי המתחבר לטלפונים אחרים או לרשת הטלפוניה באמצעות רדיו דרך לוויינים הסובבים סביב כדור הארץ במקום באמצעות אתרים סלולריים יבשתיים. היתרון של טלפון לווייני הוא שהשימוש בו אינו מוגבל לאזורים המכוסים במגדלי סלולר. ניתן להשתמש בו ברוב או בכל המיקומים הגאוגרפיים על פני כדור הארץ.

למכשירי טלפון לווייני מוקדמים היו גודל ומשקל דומים לאלו של טלפונים סלולריים בסוף שנות השמונים או תחילת שנות התשעים, בדרך כלל הם היו עם אנטנה גדולה נשלפת. טלפונים לווייניים חדשים יותר דומים בגודלם לטלפון סלולרי רגיל בעוד שבחלקם אין הבדל מובחן מטלפון חכם רגיל. טלפונים לווייניים פופולריים במסעות לאזורים מרוחקים שבהם שירות סלולרי יבשתי אינו זמין.

## רשת לווייניים
ניתן לסווג מערכות טלפון לווייניות לשני סוגים: מערכות המשתמשות בלוויינים במסלול גאוסטציונרי גבוה, 35,786 קילומטרים מעל פני כדור הארץ, ומערכות המשתמשות בלוויינים במסלול נמוך של כדור הארץ (LEO), 640-1,120 קילומטרים מעל כדור הארץ.

## מגבלות חוקיות
במדינות מסוימות, החזקת טלפון לווייני אינה חוקית. אותות הטלפונים הלווייניים יעקפו בדרך כלל מערכות טלקום מקומיות, וימנעו צנזורה וניסיונות האזנת סתר, מה שהוביל כמה סוכנויות ביון להאמין שטלפונים לווייניים מסייעים לפעילות טרור. הגבלות קיימות גם במדינות המנוהלות על ידי משטרים של ממשלות מדכאות כדרך לחשוף סוכנים חתרניים בתוך ארצם וגם למקסם את השליטה במידע שיוצא מהמדינה.

## קישורים חיצוניים

## הערות שוליים

קטגוריה:תקשורת סלולרית
קטגוריה:טלפונים סלולריים
קטגוריה:לוויינים
קטגוריה:טכנולוגיה תקשורתית
גיל ורנר

**גיל ורנר** הוא קצין בצה"ל בדרגת אלוף-משנה, המשרת כמפקד חטיבת קטיף, החטיבה הדרומית באוגדת עזה. שירת כמפקד חטיבת אלכסנדרוני, מפקד בא"ח נח"ל ומפקד גדס"ר נח"ל.

## שירות צבאי
עם גיוסו לצה"ל התנדב ורנר ליחידת שלדג, ועבר בה מסלול הכשרה כלוחם. עם תום המסלול יצא לקורס קציני חי"ר. עם סיום הקורס שב ליחידת שלדג כמפקד צוות לוחמים והוביל אותו בלחימה כנגד הטרור הפלסטיני באינתיפאדה השנייה. בהמשך לחם במלחמת לבנון השנייה ושירת כמפקד פלגה. בשנים 2010–2012 פיקד על פלנ"ט נח"ל ולאחר מכן שימש מפקד מגמה בבא"ח נח"ל. בשנים 2018–2020 שימש מפקד גדס"ר נח"ל ובשנים 2020–2022, פיקד על בא"ח נח"ל. באוגוסט 2022 מונה למפקד חטיבת אלכסנדרוני ומפקד בא"פ אליקים. במלחמת חרבות ברזל פיקד על החטיבה בחזית הצפונית ובהמשך פיקד על צק"ח 3 (אלכסנדרוני) תחת עוצבת הבזק במסדרון נצרים. באוגוסט 2024 סיים את כהונתו.

ב-18 בספטמבר 2024 החל לפקד על חטיבת קטיף, האחראית על הגזרה הדרומית באוגדת עזה. ורנר למעשה הגיע במקומו של אסף חממי שנהרג במתקפת הפתע על ישראל, שלאחר מכן הוחלף באופן זמני על ידי קודמו בתפקיד טל אשור.

## קישורים חיצוניים

* לחוש את שדה הקרב עוד בשלב הגיבוש לגדס"ר, באתר IsraelDefense, 11 בינואר 2020

## הערות שוליים

קטגוריה:אלופי-משנה בצה"ל
קטגוריה:לוחמי יחידת שלדג
קטגוריה:מפקדי חטיבת אלכסנדרוני
קטגוריה:מפקדי החטיבה הדרומית באוגדת עזה
קטגוריה:מפקדי בא"פ אליקים
קטגוריה:מפקדי גדס"ר נח"ל
קטגוריה:מפקדי חטיבות במלחמת חרבות ברזל
קטגוריה:ישראלים שנולדו במאה ה-20
אגוז אריקה

ממוזער|250px|אגוז האריקה ("בטל") בצורה שבה הוא משווק מיובש
**אגוז האריקה** (באנגלית: **areca**, נהגה: ; מכונה עממית בדרך כלל בשם **אגוז בטל**, בשל צריכתו בתערובת עם עלי הבטל ). הוא הפרי של דקל האריקה () הגדל בחלק גדול מאיי האזור הטרופי של האוקיינוס השקט (מלנזיה ומיקרונזיה), בדרום-מזרח אסיה ובחלקים ממזרח אפריקה.

נהוג להתייחס אליו ולצרוך אותו כאגוז. מייחסים לו השפעות מעוררות בשל הארקולין , המרכיב הפסיכואקטיבי העיקרי שבו, שדומה לניקוטין.

לצריכת הבטל מיוחסות השפעות מזיקות רבות על הבריאות. הארקולין ותרכובות אחרות הקיימות באגוז תורמות לשינויים היסטולוגיים ברירית הפה. אגוז הבטל ידוע כגורם סיכון מרכזי לסרטן (קרצינומת תאי קשקש של הפה ושל הוושט).

צריכת אגוז הבטל נפוצה מאוד, הוא נצרך בידי מאות מיליוני אנשים ברחבי העולם, בעיקר בדרום-מזרח אסיה. ובדומה ללעיסת טבק, הוגדרה צריכתו כמצב חירום עולמי של הזנחת בריאות הציבור.

## גלריה

Areca catechu nuts at Kadavoor.jpg|אגוזי אריקה על העץ
Bago, mercado 23.jpg|אגוזי אריקה טריים בשוק
Areca Nut Plantation in Nagercoil, Tamil Nadu, India. (4600092222).jpg|מטע לגידול אגוזי אריקה (בטל) בהודו

## קישורים חיצוניים

קטגוריה:אגוזים וזרעים אכילים
קטגוריה:סמים פסיכואקטיביים
1965 באסטרונאוטיקה

בערך זה מצוינים אירועים בולטים שהתרחשו במהלך שנת 1965 ונוגעים לתחום האסטרונאוטיקה.

## אירועים בולטים
[שמאל|ממוזער|200px|לאוניד לאונוב ביצע [פעילות חוץ-רכבית|הליכת חלל ראשונה]]
במהלך השנה בוצעו 126 שיגורים, מהם 70 (56%) על ידי ארצות הברית
* 18 בפברואר – במהלך טיסה של ספינת חלל סובייטית ווסחוד 2 מבוצעת יציאה ראשונה של בן אדם לחלל מהחללית.
* 20 בפברואר – ריינג'ר 8 מתרסקת על הירח בהצלחה תוך ביצוע משימת צילום ושידור תמונות לשם איתור אתר נחיתה אפשרי עבור תוכנית אפולו.
* 14 ביולי – מארינר 4, גשושית אמריקאית שידרה תמונות של מאדים תוך ביצוע יעף על פניו.
* 16 בנובמבר – ברית המועצות שיגרה חללית ונרה 3 - החללית הראשונה שהגיע לשטח של כוכב הלכת אחר.
* 26 בנובמבר – שיגור חללית על ידי צרפת - המדינה השלישית ששיגרה חלליות לחלל בעזרת משגר, נמל חלל ומרכז בקרה שלה

## [[טיסה תת-מסלולית]]
במהלך השנה בוצעו מספר טיסות במסלול זה:
*מאות שיגורים בוצעו על ידי ארצות הברית
* מאות שיגורים בוצעו על ידי ברית המועצות
* 45 שיגורים בוצעו על ידי צרפת
* 21 שיגורים בוצעו על ידי הממלכה המאוחדת
* 17 שיגורים בוצעו על ידי יפן
* 87 שיגורים בוצעו על ידי קנדה

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

### חקר גרמי שמיים

## סיכומים שנתיים
### לפי מדינה

### לפי אתר שיגור

### לפי מסלול

## קישורים חיצוניים

* ריכוז נתונים על שיגורים

אסטרונאוטיקה
שמירה (חסידות)

ממוזער|גביע שמורות קודש ממטבעות שקיבל החסיד יעקב יוסף גרשטיין מהאדמו"ר מבויאן 1930
**שמירה** הוא מטבע שאדמו"רים נוהגים לחלק לחסידיהם לשם שמירה מעין הרע. היו מי שצירפו מטבע למטבע ויצרו מהם חפצים דוגמת גביעים וחפצי קודש נוספים.

המנהג של "שמירות" ייחודי לתנועת החסידות, ונפוץ בעיקר בחצרות החסידים לבית רוז'ין. בעבר היה נהוג שבעת ביקור החסיד אצל הצדיק היה נותן "פדיון" או "פדיון נפש" והצדיק מברך ומייעץ לו. החסיד מוסר עם הפדיון "קוויטל" ובו שמו ושם אמו ומבקש עזרה, הצלחה או שמירה. נהוג היה שהחסיד הכין מראש מטבע שנמסר לאדמו"ר וכשנגע בו קיבל המטבע סגולה של שמירה מעין הרע. כיום מקובל שהאדמו"ר מעניק לחסידיו מטבע שהוכן מראש לשימוש זה.

למטבעות שקבלו את הברכה היו שמות שונים כגון "שמירה" או "שמירות קודש" ולעיתים גם "שמורות קודש". (ראו תמונה מצורפת) היו חסידים שבעת שהצטברה אצלם כמות מספקת של מטבעות מסרו אותם לצורף על מנת להתיכם וליצור מהם כלי קודש. המצוי שבהם היה גביע כסף לשימושי מצווה, קידוש והבדלה.

## הערות שוליים

קטגוריה:חסידות
קטגוריה:קמעות
לפעמים אני מאושר

"**לפעמים אני מאושר**" הוא אלבום האולפן הרביעי של עמיר לב, אשר יצא בשנת 2004. האלבום כולל, בין היתר, את השירים "פריז", "ותינוק", "אל תדאגי", "לאן נעלם הים" (בו התארח בגיטרה יוני בלוך) ו"אוקטובר" (בו התארחה אפרת גוש).
## רשימת רצועות

## הערות שוליים

## קישורים חיצוניים

קטגוריה:אלבומי עמיר לב
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
סבלאן

**סבלאן** היה כפר ערבי קטן על הר זבול ליד חורפיש. במהלך מבצע חירם ננטש הכפר על ידי תושביו.

במחצית השנייה של המאה ה-19 היה סבלאן כפר קטן שהקיף את נבי סבלאן. הכפר היה מוקף מטעי תאנים וזיתים. בכפר היו בורות מים ובמזרחו ארבעה מעיינות. הקרן לחקר ארץ ישראל ציינה שבכפר כ-100 תושבים. במפקד האוכלוסין בארץ ישראל (1922) נמנו בכפר 68 איש כולם מוסלמים. בשנת 1940 נכלל הכפר באזור שעל פי הספר הלבן נאסר על מכירת קרקעותיו ליהודים.

על פי סקר הכפרים 1945 בארץ ישראל מ-1945 הוערכה אוכלוסיית הכפר בכ-70 נפש וקרקעות הכפר השתרעו על 1,798 דונם.

במהלך מלחמת העצמאות ננטש הכפר מתושביו ומתוך 21 משפחות רק 7 משפחות נותרו בישראל. החל משנת 1962 דרשו הדרוזים את אדמות הכפר לצורך הרחבת אתר נבי סבלאן ואלו נמסרו להם לחכירה במחיר סמלי.

## קישורים חיצוניים

## הערות שוליים

קטגוריה:הגליל העליון: קהילות ויישובים ערביים שנחרבו במלחמת העצמאות
סטיינוויי

ממוזער|250x250 פיקסלים|חנות הפסנתרים של סטיינויי במנהטן
**סטיינוויי ובניו** הידועה בקצרה בשם **סטיינוויי** (באנגלית: **Steinway & Sons**, נהגה: ) היא חברת פסנתרים גרמנית-אמריקאית, שנוסדה במנהטן ב-1853 על ידי בונה הפסנתרים הגרמני  (שנודע בהמשך בשמו האמריקאי: הנרי א. סטיינוויי).

עם הצלחת החברה וצמיחתה, הקים סטיינוויי מפעל לפסנתרים בעיר ניו יורק שבארצות הברית ולאחר מכן מפעל נוסף בהמבורג שבגרמניה. המפעל ברובע קווינס שבניו יורק, מספק את הפסנתרים ליבשת אמריקה והמפעל בהמבורג מייצר את הפסנתרים לשאר מדינות העולם.

סטיינווי ידועה באיכות הפסנתרים שהיא מייצרת ובהמצאות בתחום זה. החברה קיבלה 139 פטנטים רשומים בייצור הפסנתרים, הראשון בהם כבר ב-1857. נתח השוק של החברה בשוק פסנתרי הכנף היוקרתיים עולה באופן עקבי על 80 אחוזים מן השוק. המבקרים טענו כי הדומיננטיות המוחלטת של חברה אחת בשוק חסמה חדשנות והובילה להאחדה של הסאונד המועדף בידי פסנתרנים ברחבי העולם כולו.

סטיינוויי משווקת פסנתרים גם בשני מותגים משניים, 'בוסטון' ו'אסקס'.

## קישורים חיצוניים

* 

קטגוריה:חברות אמריקאיות
קטגוריה:יצרני כלי נגינה אמריקאים
קטגוריה:מותגים
אברהם בן חלפון

**אברהם בן חלפון** היה משורר יהודי שחי בתימן בסוף ימי הביניים.

## חייו
מעט ידוע על חייו של אברהם בן חלפון. על סמך יצירתו משוער כי התגורר בעדן שבתימן במחצית השנייה של המאה ה-12 או בראשית המאה ה-13, אך יש המאחרים זמנו עד המאה ה-15. סגנונו, שהושפע רבות משירת יהדות ספרד, גרם לעיתים לזיהויו כמשורר ספרדי. על פי כתב יד שפרסם ישראל דוידזון, היה בן חלפון מאבות אבותיו של שלום שבזי.

## שירתו

אברהם בן חלפון כתב הן שירי קודש והן שירי חול, וכינס אותם בדיוואן שהקדיש ל"שר ברוך". הטקסט לא שרד במלואו, אך נשתמרו ממנו 68 שירים. העתקים של שיריו נמצאו בכתבי יד תימניים, ולקט מהם נכלל באסופה "שירות ותשבחות" שפורסמה בשנת 1473. ישראל דוידזון פרסם בשנת תרפ"ט 45 משיריו בקובץ "ציונים", ויוסף טובי פרסם אוסף מקיף של שיריו בשנת 1991 בספר "אברהם בן חלפון: שירים".

שיריו של אברהם בן חלפון הושפעו רבות משירת יהודי ספרד, אך נכתבו בהתאם לצרכים ולמנהגים של הקהילה היהודית בתימן באותה תקופה. לדוגמה, על אף שניכרת השפעת שירי האהבה הספרדיים, ובפרט אלו של יהודה הלוי, בשירתו של אברהם בן חלפון משמשת האהבה בדרך כלל רק כאלגוריה לאהבת האל והתורה, ולא כנושא בפני עצמו.

שירי הקודש שכתב היו פיוטים לא ליטורגיים, כלומר כאלה שנועדו למאורעות חברתיים-דתיים אך לא לשילוב בתפילה, בהתאם למנהג יהודי תימן. פיוטים אלה חוברו עבור מועדים שונים בלוח השנה היהודי, כגון שבת, ראש חודש, שבועות, חנוכה, פורים וט"ו באב. כמה משיריו עוסקים בהדרכה הלכתית, כגון השיר "אשר חפץ קנות חכמה" שעוסק בהלכות שחיטה.

שירי החול של בן חלפון היו ברובם שירי שבח - ברכות שנכתבו לרגל אירועים כגון חתונה, ברית מילה או יציאה לדרך. שיר חול יוצא דופן משיריו של אברהם בן חלפון הוא "יעלות חן ובנות נצפנו", המתאר דג גדול במיוחד שהופיע בחופי תימן. בנוסף כתב חידות בצורת שירים קצרים.

## קישורים חיצוניים
* 
* 

## הערות שוליים

קטגוריה:משוררים יהודים תימנים
קטגוריה:משוררים יהודים בימי הביניים
קטגוריה:משוררים כותבי עברית
קטגוריה:פייטנים
אני לא רוקד כשעצוב

"**אני לא רוקד כשעצוב**" הוא סינגל שהקליטה להקת הרוק הישראלית "החברים של נטאשה", בהשתתפות הזמר אלון אולארצ'יק. את השיר הוציאה לאור בשנת 1994 חברת התקליטים הד ארצי, והוא נכלל כרצועה ה־24 באלבום האולפן השלישי של הלהקה, "רדיו בלה בלה".

## על השיר
את השיר כתבו מיכה שטרית ואולארצ'יק והלחין ארקדי דוכין, שגם הפיק אותו לצד יזהר אשדות. הוא הוצג כמועמד לכניסה למצעד הפזמונים השבועי של רשת ג' ב־7 באוגוסט 1994. בשבוע שלאחר מכן דורג במקום ה־26. ב־9 באוקטובר עלה למקום השני – הגבוה ביותר שהגיע אליו. ב־18 בדצמבר יצא מהדירוג השבועי לאחר שצעד בו במשך 16 שבועות רצופים. במצעד הפזמונים העברי השנתי של ה'תשנ"ה דורג "אני לא רוקד כשעצוב" במקום ה־33.

השיר (באורך 4:17 דקות) ראה אור גם ב"אל תרקוד", אי־פי לשדרים שיצא ב־1994, וכלל לצידו חמישה שירים נוספים שהופיעו בחלק "הפי" של האלבום "רדיו בלה בלה".

## מיקומי שיא

## קישורים חיצוניים

## הערות שוליים

קטגוריה:שירי החברים של נטאשה
קטגוריה:שירי אלון אולארצ'יק
קטגוריה:שירים בעברית
קטגוריה:שירים שנכתבו על ידי אלון אולארצ'יק
קטגוריה:שירים שנכתבו על ידי מיכה שטרית
קטגוריה:שירים שהולחנו על ידי ארקדי דוכין
קטגוריה:שירים על דכדוך
קטגוריה:שירים על ריקודים
קטגוריה:סינגלים בהוצאת הד ארצי
בואי נגיד (משחק המונופול)

**בואי נגיד (משחק המונופול)** הוא סינגל שהוקלט על ידי הזמר הישראלי אלון אולארצ'יק. את השיר הוציאה לאור בשנת 1995 חברת התקליטים NMC, והוא נכלל כרצועה השנייה באלבום האולפן הרביעי של הזמר, "בואי נגיד שאני שלך".

## על השיר
השיר נכתב, הולחן והופק על ידי אולארצ'יק. הוא הוצג כמועמד לכניסה למצעד הפזמונים השבועי של רשת ג' ב-31 בדצמבר 1995. בשבוע לאחר מכן דורג במקום התשיעי. ב-28 בינואר עלה למקום השלישי – המיקום הגבוה ביותר אליו הגיע. ב-17 במרץ, לאחר שמונה שבועות צעידה, יצא מהדירוג השבועי.

## מיקומי שיא

## קישורים חיצוניים

## הערות שוליים

קטגוריה:שירי אלון אולארצ'יק
קטגוריה:שירים בעברית
קטגוריה:שירים שנכתבו על ידי אלון אולארצ'יק
קטגוריה:שירים שהולחנו על ידי אלון אולארצ'יק
קטגוריה:שירים שהופקו על ידי אלון אולארצ'יק
קטגוריה:סינגלים בהוצאת NMC יונייטד אנטרטיינמנט
בואי נגיד שאני שלך

"**בואי נגיד שאני שלך**" הוא אלבום האולפן הרביעי של הזמר הישראלי אלון אולארצ'יק. את האלבום הוציאה לאור בשנת 1996 חברת התקליטים NMC. הוא פורסם בפורמט תקליטור בלבד בקטלוג 20169-2. נכלל בו הסינגל "בואי נגיד (משחק המונופול)", שהפך ללהיט בישראל, ואף צעד שמונה שבועות רצופים במצעד הפזמונים השבועי של רשת ג'. סינגלים נוספים שפורסמו מתוך האלבום הם "בעינייך", "תריסר ישראלים" ו"ילדה".

## רשימת רצועות

## הערות שוליים

## קישורים חיצוניים

קטגוריה:אלבומי אלון אולארצ'יק
קטגוריה:אלבומים בעברית
קטגוריה:אלבומים שהופקו על ידי קורין אלאל
קטגוריה:אלבומי חברת NMC יונייטד אנטרטיינמנט
השמש של מוסקבה

**השמש של מוסקבה** (ברוסית: **Солнце Москвы**) הוא גלגל ענק בגובה 140 מטר ב"פארק העתיד בשטח ודנ"ח במוסקבה. גלגל ה"שמש של מוסקבה" הוא הגבוה ביותר באירופה, ועובר את גלגל "לונדון איי" בגובה 135 מטר, שנפתח במרץ 2000.

הגלגל הענק החדש נבנה כדי להחליף את הגלגל הישן, שנקרא "מוסקבה - 850"  לציון 850 שנה למוסקבה, שפורק ב-2016. בשל קנה המידה של המבנה, אי אפשר היה לבנות אותו באותו מקום - יש הרבה קווי תקשורת וקווי מטרו. לכן, הגלגל ממוקם משמאל לכניסה הדרומית של ודנ"ח, ליד ביתן מס' 7 ופארק השעשועים העתידי עם רכבל.

ה"שמש של מוסקבה" שונה מהגלגל הישן לא רק בגובה ובמיקום, אלא גם ברמה שונה לחלוטין של נוחות ובטיחות.

במקום מושבים פתוחים יש 30 קרונות סגורים, שכל אחד מהם יכול להכיל 15 אנשים. הם מצוידים במיזוג אוויר, חימום, מעקב וידאו, מדריך אודיו וכפתור אזעקה לתקשורת עם המפעיל. מסכי מידע תלויים בכל הקרונות.

ניתן לכוונן את מהירות הסיבוב של הגלגל, בממוצע, סיבוב אחד ייקח 18 דקות ו-40 שניות.

פתיחת הגלגל הענק ה"שמש של מוסקבה" התקיים ביום השנה ה-875 למוסקבה - 10 בספטמבר 2022.
## קישורים חיצוניים

* 

## הערות שוליים

קטגוריה:גלגלי ענק
קטגוריה:מוסקבה: אטרקציות תיירותיות
קטגוריה:ודנ"ח
אחמד סוראדג'י

**אחמד סוראדג'י** (10 בינואר 1949 – 10 ביולי 2008; ידוע גם בשם Nasib Klenwag ו-Datuk Maringgi) היה רוצח סדרתי אינדונזי שהודה בחניקתן למוות של 42 נשים בגילאי 11–30 בשנים 1986–1997 כחלק מהליך פולחן שהיה אמור להעניק לו כוחות מיסטיים.

## ביוגרפיה
סוראדג'י התגורר במדן, עיר הבירה של מחוז צפון סומטרה שבאינדונזיה. הוא היה מגדל בקר ושימש כדוקון, אדם במעמד של בעל כוחות על-טבעיים. קהל הלקוחות של סוראדג'י היו לעיתים קרובות נשים שחיפשו את הדרכתו כיצד למצוא מזל טוב או לשמור על יופיין.

### הרציחות
ב-24 באפריל 1997 ביקשה סרי קמלה דיווי מנהג ריקשה בן 15 לקחת אותה לביתו של סוראדג'י, וביקשה ממנו לשמור על כך בסוד. שלושה ימים לאחר מכן נמצאה גופתה הערומה והמרקיבה של דיווי בתוך שדה קני סוכר. נהג הריקשה דיווח למשטרה ולמשפחתה של דיווי שהוא הוריד אותה בביתה של סוראדג'י שלושה ימים קודם לכן, והמשטרה הגיעה לביתו של סוראדג'י כדי לעמת אותו עם הסיפור. אף על פי שהכחיש כל קשר להריגתה של דיווי, המשטרה מצאה בביתו את תיק היד, השמלה והצמיד של דיווי, וב-30 באפריל 1997 הוא נעצר.

במהלך חקירתו נשבר סוראדג'י והודה ברציחתה של דיווי, ואז חשף כי הרג עוד 42 נערות וקבר אותן בשדה קנה הסוכר בו אותרה גופתה של דיווי. בחיפושים שנערכו בשדה נמצאו 42 חלקי גופות, אך חלקן היו רקובות עד כדי כך שלא ניתן היה לזהותן.

הוא סיפר לחוקריו כי בשנת 1986 הופיעה רוח הרפאים של אביו בחלומו ואמרה לו לשתות רוק של 70 צעירות מתות כחלק מהליך פולחן כדי שיוכל להפוך לבעל יכולות מרפא על-טבעיות. סוראדג'י חשש שייקח לו יותר מדי זמן להיתקל ב-70 נשים מתות, ועל כן החליט להרוג 70 נשים בעצמו. בשל תפקידו כשאמאן וכמכשף הגיעו אליו נשים צעירות כדי לקבל עצות רוחניות על מנת להפוך את עצמן ליפות או לעשירות יותר, או כדי שסוראג'י יוכל להטיל כישוף על בני זוגן כדי שלעולם לא יהיה להם רומן. הוא היה לוקח אותן לשדה קנה הסוכר וקובר אותן עד המותניים, בטענה שזה חלק מהטקס. לאחר מכן הוא היה חונק אותן למוות ושותה את הרוק שלהן, מפשיט את הבגדים מגופן כדי להאיץ את הריקבון וקובר אותן שוב באדמה כשראשיהן מופנים לעבר ביתו.

### המשפט וגזר הדין
משפטו של סוראדג'י החל ב-11 בדצמבר 1997, וכתב האישום נגדו כלל 363 עמודים. יחד איתו הואשמו שלוש נשותיו, שהיו אחיות, בכך שסייעו ברציחות ובהטמנת הגופות. סוראדג'י טען לחפותו, ונשותיו טענו שהודאותיהן הוצאו בעינויים על ידי המשטרה. ב-27 באפריל 1998 נפסק כי הוא אשם, והוא נידון למוות על ידי כיתת יורים. גם אחת מנשותיו, טומיני, נידונה למוות על סיועה במעשי הרצח, אך עונשה הופחת למאסר עולם. גזר דינו של סוראדג'י בוצע ב-10 ביולי 2008. גופתו הובאה לקבורה בחשאי לאחר זמן מה, מפני שמשפחות הקורבנות תכננו לשבש את הליך לווייתו ביום ההוצאה להורג.

## הערות שוליים

קטגוריה:אישים שהוצאו להורג
קטגוריה:רוצחים סדרתיים
קטגוריה:ילידי 1949
קטגוריה:אינדונזים שנולדו במאה ה-20
קטגוריה:נפטרים ב-2008
קטגוריה:אינדונזים שנפטרו במאה ה-21
מעין אבן

ממוזער|שמאל|ממוזער|250px|מעין אבן

**מעין אבן** (נולד ב-2 במאי 1994) הוא מחזאי ובמאי תיאטרון ישראלי, זוכה פרס קיפוד הזהב.

## ביוגרפיה
מעין אבן נולד בתל אביב. למד בתיכון תלמה ילין במגמת תיאטרון, יחד עם השחקניות ג'וי ריגר ותמר עמית יוסף, איתן שיתף פעולה בהמשך דרכו. בעודו בתיכון, אבן פרסם שירים פרי עטו בבמות שונות, בין היתר בכתב העת הו! ובמדור תרבות וספרות של עיתון הארץ. בשנת 2016 הוציא לאור באופן עצמאי אסופה של סיפורים ושירים תחת השם ״למה אני לא מתאבד״, אשר זכתה לסיקור תקשורתי.

אבן הוא בוגר לימודי בימוי בבית הספר לאמנויות הבמה סמינר הקיבוצים. כמו כן, השתתף בחממת הביכורים של תיאטרון הבית בשנים 2016–2017, בפרויקט ״נקודת קצה״ של תיאטרון נוצר וקבוצת סמרטוט ב-2021, ובתוכנית ״נקודת פתיחה״ של קבוצת עבודה לפיתוח מחזות.

יצירותיו של אבן נוטות להביט בנקודת מבט הומוריסטית בנושאים הנחשבים לטאבו כמו מוות, התאבדות, רצח, אכזריות, התעללות רגשית וכו׳.

## בין עבודותיו בתיאטרון

## פרסים וציונים לשבח
* 2024 — פרס קרן רבינוביץ׳ לאמנויות למחזאי השנה ע״ש ענת גוב על עיבודו לסרט ״חתונה מאוחרת״ לתיאטרון הבימה.
* 2021 — במאי השנה בפרס קיפוד הזהב על בימוי הסוף (מחזמר). זאת ועוד, המחזמר גרף את פרס הצגת השנה, פרס השחקן (עידן אלתרמן) ופרס שחקן המשנה (אבי דנגור).
* 2020 — המופע ״הנסיכה אבנר״ שכתב וביים זכה בפרס ההצגה הנבחרת בפרס קיפוד הזהב, לצד הצגות נוספות.
* 2018 — ההצגה ״איך להיות מאושרים ב-10 שלבים״, אותה כתב, זכתה בצל״ש בפסטיבל תיאטרונטו.

## קישורים חיצוניים
* 
* 
* 
* 

## הערות שוליים

קטגוריה:זוכי פרס קיפוד הזהב
קטגוריה:במאי תיאטרון ישראלים
קטגוריה:בוגרי תלמה ילין
קטגוריה:בוגרי סמינר הקיבוצים: הוראה ובימוי תיאטרון
קטגוריה:ישראלים שנולדו ב-1994
עונת 1999/2000 בליגת המשנה ההולנדית

**עונת 1999/2000 בליגת המשנה ההולנדית** הייתה העונה ה-44 של ליגת המשנה ההולנדית, שהיא הליגה ההולנדית השנייה.
בסיום עונה זו, נאק ברדה, חרונינגן וR.B.C רוסנדאל העפילו לליגה הראשונה.

## מבנה
על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, 17 ששיחקו בעונה הקודמת בליגה, אליהן הצטרפה, היורדת מליגת העל, נאק ברדה ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצה במקום ה-1 העפילה לליגה הראשונה. 
4 הקבוצות המדורגות ושתי הקבוצות במקומות 2 ו-3 שובצו לשני בתי פלייאוף יחד עם הקבוצות שסיימו במקומות 16 ו-17 בליגת העל, בבית הפלייאוף שובצו 3 קבוצות מליגת המשנה וקבוצה אחת מליגת העל, אשר שיחקו צמד משחקים כנגד 3 היריבות בבית, 6 בסך הכל ובסיומן הראשונה בכל בית זכתה בכרטיס לעונה הבאה בליגה הראשונה.

## טבלת הליגה

### פלייאוף העלייה
8 קבוצות הרכיבו את שלב הפלייאוף, 2 הקבוצות שסיימו במקומות 2 ו-3 ו-4 הקבוצות המדורגות אליהן הצטרפו 2 קבוצות מליגת העל ממקומות 16 ו-17
שתי המנצחות בשלב הפלייאוף, אחת מכל בית זכתה בכרטיס לעונה הבאה בליגת העל

#### בית א

#### בית ב'

קטגוריה:עונות בליגת המשנה ההולנדית
קטגוריה:תחרויות כדורגל ב-2000
קטגוריה:תחרויות כדורגל ב-1999
קטגוריה:1999 בהולנד
קטגוריה:2000 בהולנד
מחפש אותך

**מחפש אותך** הוא סינגל שהוקלט על ידי הזמר הישראלי אלון אולארצ'יק. את השירו הוציאה לאור בשנת 1997 חברת התקליטים NMC, והוא היה שיר הנושא של סדרת הטלוויזיה "צה"ל 1".

## על השיר
השיר נכתב, הולחן והופק על אולארצ'יק. הוא הוצג כמועמד לכניסה למצעד הפזמונים השבועי של רשת ג' ב-15 ביוני 1997. בשבוע לאחר מכן דורג במקום ה-11 (הכניסה הגבוהה ביותר למצעד בשבוע זה). ב-20 ביולי עלה למקום השלישי, המיקום הגבוה ביותר אליו הגיע, שם שהה שבועיים רצופים. ב-31 באוגוסט, לאחר עשרה שבועות צעידה, יצא מהדירוג השבועי.

## מיקומי שיא

## קישורים חיצוניים

## הערות שוליים

קטגוריה:שירי אלון אולארצ'יק
קטגוריה:שירים בעברית
קטגוריה:שירים שנכתבו על ידי אלון אולארצ'יק
קטגוריה:שירים שהולחנו על ידי אלון אולארצ'יק
קטגוריה:שירים שהופקו על ידי אלון אולארצ'יק
קטגוריה:סינגלים בהוצאת NMC יונייטד אנטרטיינמנט
האזור הצפון-מזרחי (ברזיל)

**האזור הצפון-מזרחי של ברזיל** (בפורטוגזית: **Região Nordeste do Brasil**) הוא אחד מחמשת האזורים הרשמיים והפוליטיים של ברזיל על פי המכון הברזילאי לגאוגרפיה וסטטיסטיקה. מתוך 26 המדינות של ברזיל, האזור הצפון-מזרחי של ברזיל כולל את תשע המדינות הבאות - מרניאו, פיאאוי, סיארה, ריו גראנדה דו נורטה, פאראיבה, פרנמבוקו, אלגואס, סרז'יפה ובאהיה, יחד עם הארכיפלג פרננדו די נורוניה.

אזור זה, אשר נודע בברזיל גם בכינוי "**נורדסטה**" (בפורטוגזית: **Nordeste**, צפון-מזרח), היה האזור הראשון בברזיל שיושב על ידי הפורטוגזים ועמים אירופיים אחרים, ומילא תפקיד מכריע בהיסטוריה של ברזיל.

האזור הצפון-מזרחי של ברזיל משתרע בסך הכל על פני כ-18% משטחיה של ברזיל, וכולל נכון ל-2022 53.6 מיליון תושבים, המהווים כ-28% מכלל אוכלוסיית ברזיל. קרוב לשלושה רבעים מאוכלוסיית האזור הצפון-מזרחי של ברזיל מתגוררים באזורים עירוניים המקובצים לאורך החוף האטלנטי. כ-43.5% מאוכלוסיית האזור הצפון-מזרחי של ברזיל חי מתחת לקו העוני, המוגדר ככל מי שמרוויח פחות מ-2 דולרים ביום.

## המטרופולינים הגדולים ביותר

## גלריית תמונות

Avenida_Agamenon_Magalhães_Recife.jpg|העיר רסיפה
Fortaleza,_Brazil_(4)_(cropped).jpg|העיר פורטלזה


## קישורים חיצוניים

## הערות שוליים

קטגוריה:ברזיל: אזורים
יחסי איי שלמה – הודו

[250px|ממוזער|[ראש ממשלת איי שלמה מנסה סוגברה (מימין) נפגש עם השר הזוטר ההודי פיוש גויאל בעת ביקורו באיי שלמה, 2016]]
**יחסי איי שלמה–הודו** הם היחסים הבינלאומיים בין הודו לאיי שלמה. לאף אחת מהמדינות אין שגריר תושב. הנציבות העליונה של הודו בפורט מורסבי, פפואה גינאה החדשה מוסמכת במקביל לאיי שלמה.

## היסטוריה
היחסים הדיפלומטיים בין הודו לאיי שלמה כוננו במאי 1987. איי שלמה היא חברה בפורום איי הפסיפיק, שהודו היא שותפה רשמית לדיאלוג. היחסים הבילטרליים קיבלו דחיפה בעקבות יוזמת הפורום לשיתוף פעולה בין הודו–איי האוקיינוס השקט (FIPIC) על ידי ממשלת נרנדרה מודי ב-2014. הודו הודיעה כי תעניק מענק סיוע בסך 100,000 דולר בשנה לכל אחת מ-14 מדינות האוקיינוס השקט, כולל איי שלמה, בפגישת השותפים של Post Forum Dialogue בשנת 2006. הסכום הוגדל ל-125,000 דולר בשנה משנת 2009. בפסגת ה-FIPIC הראשונה ב-19 בנובמבר 2014, ראש הממשלה מודי הכריז על צעדים רבים שהודו תנקוט כדי לשפר את היחסים עם מדינות האי האוקיינוס השקט, כולל איי שלמה, כגון הקלת מדיניות הוויזות, הגדלת מענק הסיוע למדינות האי השקט. 200,000 דולר כל אחד בשנה, וכמה צעדים להגברת הסחר הדו-צדדי והסיוע בפיתוח מדינות האי השקט.

## ביקורים רמי דרג
שרת החוץ של איי שלמה, לורי ה. צ'אן, ביקר בניו דלהי בין התאריכים 17–20 בינואר 2005 וניהל שיחות דו-צדדיות עם שר החוץ, השר לפיתוח משאבי אנוש, שר המדינה לטכנולוגיית מידע ושר המדינה למסחר ותעשייה. שר החוץ וסחר החוץ פיטר שאנל אגווקה ביקר בניו דלהי בפברואר 2011 כדי להשתתף בפגישת השרים בנושא "רתימת התרומה החיובית של שיתוף פעולה דרום-דרום לפיתוח המדינות הפחות מפותחות (LDCs)". סגן ראש הממשלה דאגלס אסטה הוביל משלחת של איי שלמה להשתתף בפסגת ה-FIPIC השנייה שהתקיימה בג'איפור ב-21 באוגוסט 2015. ראש ממשלת איי שלמה, מנסה סוגברה, השתתף באירוע לציון יום הרפובליקה של הודו ב-26 בינואר 2017. בנאומו לכינוס שיבח סוגברה את מערכת היחסים הדו-צדדית שנמשכה 30 שנה בין שתי המדינות.

## יחסי סחר
הסחר הדו-צדדי בין הודו לאיי שלמה הסתכם ב-7.36 מיליון דולר בשנים 2013–2014. הודו ייצאה סחורות בשווי 2.06 מיליון דולר לאי שלמה, וייבאה בשווי 5.30 מיליון דולר. בפסגת ה-FIPIC השנייה, ראש הממשלה מודי הודיע כי ייפתח משרד סחר של FIPIC בשטחי ה-FICCI בניו דלהי. משרד הסחר, שנקרא FIPIC Business Accelerator, נפתח רשמית ב-7 בספטמבר 2015. הקונפדרציה של התעשייה ההודית (CII) הקימה גם מחלקה ייעודית במטה שלה בניו דלהי המתמקדת בהגברת הסחר עם מדינות האוקיינוס השקט. החברות ההודיות Asian Paints ו-Berger Paints מפעילות מפעלי ייצור באיי שלמה באמצעות חברת הבת שלהן, Asian Paints (SI) Ltd.

## סיוע חוץ
באפריל 2007, הודו תרמה 100,000 דולר לסיוע באסון ושיקום קורבנות הצונאמי באיי שלמה באפריל 2007. הודו גם תרמה 50,000 דולר לסיוע באסון לאחר שיטפונות באיי שלמה במרץ 2014. אזרחי איי שלמה זכאים למלגות במסגרת התוכנית ההודית לשיתוף פעולה טכני וכלכלי.

## הודים באיי שלמה
נכון ליולי 2015, כ-20 אזרחים הודים מתגוררים באיי שלמה. הקהילה עוסקת במגזר האירוח, במיסיונריות, בארגוני האומות המאוחדות ובמסחר. איגוד אנשי המוצא ההודי הוא ארגון שבסיסו בהוניארה מייצג את תושבי איי שלמה ממוצא הודי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הצבא הצפוני

**צבא הצפון** () היה אחד מהארגונים צבאים שהרכיבו את הצבא הלבן.

## היסטוריה

[ממוזער|[ולדימיר מארושבסקי]]
ב-2 באוגוסט 1918, בתמיכת כוחות בריטיים, ביצעו ארגוני המחתרת הרוסיים אנטי-מהפכניים הפיכה בארכנגלסק, במהלכה הודח השלטון הבולשביקי באזור. הממשלה הסוציאליסטית-מהפכנית של העם הסוציאליסטי בראשות ניקולאי צ'יקובסקי עלתה לשלטון. גאורגי ארמולאביץ היה למפקד כל הכוחות המזוינים הימיים והיבשתיים של המינהל העליון של האזור הצפוני. גנרל-מאיור ולדימיר מארושבסקי הפך למפקד הכוחות ימיים ולמושל הכללי של אזור הצפון. עד מהרה נחת כוח נחיתה אנגלים בן 2,000 איש בארכנגלסק. באוגוסט, בהשתתפות ישירה של ברית ההסכמה המשולשת הקמת יחידות של צבא הצפון. הכוחות המזוינים כללו 5 פלוגות, טייסת וסוללת ארטילריה. בנובמבר 1918 הפך מארושבסקי למפקד הכוחות ולמושל הכללי של אזור הצפון.

במקביל, הוקמו יחידות מעורבות מקרב מתנדבים רוסים וקצינים זרים. בפרט, נוצר לגיון הסלאבו בריטי, כמו גם חלקים מלגיון הזרים הצרפתי. בשל הזרם הנמוך ביותר של מתנדבים לצבא, המנהלת העליונה של מרחב הצפון החליטה על גיוס חובה אוניברסלי, למרות זאת, מספר החיילים גדל לאט למדי. בנוסף, המשמעת של הצבא הייתה רעועה, היה איום מתמיד של פרעות ומרידות, והעריקות שגשגו. זה הוקל הן על ידי האופי הכפוי של ההתגייסות והן שילובם של חיילי הצבא האדום שבויים בצבא. בחודשים הראשונים היו חיילי מרחב הצפון מורכבים מצוותי מתנדבים של קצינים, גדוד חי"ר, 2 גדודי ארטילריה ויחידות איכרים. המספר הכולל של החיילים הגיע ל-3,000 איש.

בינואר 1919, לוטננט גנרל יבגני מילר הפך למושל הכללי של האזור הצפוני . עד אז מנה מספר צבא הצפון כ-9.5 אלף איש. המספר הכולל של חיילים מהברית ההסכמה המשולשת בסוף 1918 היה 16 אלף איש. עד קיץ 1919 מנה צבא הצפון 25 אלף איש (מתוכם 14 אלף חיילי הצבא האדום שבויים). נפתחו בתי ספר לצבא בריטי ורוסי להכשרת קצינים. למרות זאת, הצטיין הצבא במספר קטן ביותר של קצינים (600 קצינים מתוך 25 אלף איש). ב-21 במרץ התאחדו יחידות צבא הצפון עם יחידות קולצ'אק על הפצ'ורה. בקיץ בארכנגלסק החלה הקמת יחידות של המיליציה הלאומית של אזור הצפון. באוגוסט 1919 כללו יחידות החי"ר של ארמייה הצפון משש חטיבות רובים. בקיץ 1919 השתנה המצב בחזית הצפונית באופן דרמטי. בלחץ דעת הקהל במדינותיהם, נאלצו מדינות ההסכמה להסיג את חייליהן מצפון רוסיה. למרות זאת, התחזקות הצבא נמשכה. בספטמבר 1919 הוקמה "יחידת המתנדבים המיוחדת של ויצ'גודה" מחיילי הצבא האדום השבויים בפיקודו של סרן נ.פ אורלוב, שמילא תפקיד נכבד בקרבות עם הבולשביקים באזור.

## בקרבות עם הבולשביקים
בספטמבר 1919 פתח צבא הצפון במתקפה בחזית הצפונית, במהלכה נכבשו שטחים בשטח קומי. עד פברואר 1920 היו בכוחות מרחב הצפון 1,492 קצינים, 39,822 לוחמים ו-13,456 דרגים נמוכים שאינם לוחמים - בסך הכול 54.7 אלף איש, עם 161 תותחים ו-1.6 אלף מקלעים. המיליציה הלאומית כללה כ-10 אלף איש. למרות זאת, מתקפת הנגד של הצבא האדום שנפתחה בדצמבר הסתיימה עם תבוסת צבא הצפון וכניעתו החלקית. גנרל מילר, יחד עם 800 חיילים ופליטים אחרים, היגרו מרוסיה בפברואר.

## קישורים חיצוניים
* 
* 
* 

קטגוריה:מלחמת האזרחים ברוסיה
Europass

ממוזער|הלוגו החדש של Europass, החל מ-2020
**Europass** (בעברית: **אירופס**) היא יוזמה של המנהל הכללי לחינוך ותרבות של האיחוד האירופי להגברת השקיפות בתחומי ההסמכה והניידות של אזרחים באירופה. מטרתה היא להפוך את הכישורים והמיומנויות של אדם למובנים ואחידים ברחבי אירופה (כולל האיחוד האירופי, האזור הכלכלי האירופי ומדינות מועמדות לאיחוד האירופי).

חמשת מסמכי Europass הם קורות חיים, דרכון ידיעת שפה, Europass Mobility, השלמת תעודה והשלמת דיפלומה, החולקים שם מותג ולוגו משותפים. מאז 2012 ניתן להרכיב את כל מסמכי Europass בדרכון המיומנויות  האירופי.

## פורטל האינטרנט של Europass
המרכז האירופי לפיתוח הכשרה מקצועית (Cedefop) פיתח ומתחזק את פורטל Europass ב-27 שפות. הפורטל מכיל מידע הקשור לחמשת מסמכי Europass. מטרתו היא גם לסייע לכל המשתמשים ליצור, באמצעות אשף פשוט, תיק אלקטרוני אישי המכיל קורות חיים (כולל מכתב מוטיבציה מקדים), דרכון לשוני או כל מסמך אחר המביא עדות למיומנויות וכישורים (עותקים של תארים, רישיונות עבודה, וכו').

בכל מדינה, מרכז אירופה הלאומי מקדם ומספק מידע על מסמכי Europass.

## נתונים טכניים של Europass
### סכימת XML של Europass
Europass הפיקה אוצר מילים ל-XML כדי לתאר את המידע הכלול בקורות החיים ובדרכון השפה. ניתן לשמור קורות חיים של Europass או דרכון שפה בפורמט Europass XML או בפורמט PDF עם ה-XML המצורף. ניתן לייבא את שני הפורמטים לאשפים המקוונים של Europass או לכל מערכת אחרת שמבינה את ה-XML של Europass, מה שמבטיח שיהיה ניתן לנתח את המידע כראוי.

### שירותי אינטרנט
שירותי האינטרנט של Europass מספקים דרך סטנדרטית (API) למערכות, תוכנות ושירותים אחרים להשתמש בשירותי Europass באופן אוטומטי. דוגמה לכך היא שירות האינטרנט המאפשר יצירה מרחוק של מסמכי Europass בפורמט PDF,OpenDocument או Microsoft Word, מקובץ XML של Europass.

### תוויות וטקסטים לעזרה
תוויות המשמשות עבור קורות החיים של Europass ו-ELP (דרכון שפה אירופי) זמינות בפורמטים שונים מאתר האינטרנט של Europass:
* ה-OASIS XLIFF  (פורמט לוקליזציה של XML)
* W3C Xforms 
* הפורמט PO משמש בערכת הכלים של GNU Gettext 

### תוסף בלוג
המנהלת הכללית לחינוך ותרבות מימנה את הפרויקט האירופי "KITE" במסגרת תוכנית לאונרדו דה וינצ'י. KITE מציעה הטמעה של Europass-CV כפלאגין עבור בלוגים של תוכנות קוד פתוח וורדפרס ו-Dotclear. התוסף מאפשר למשתמשים של אותם שירותי בלוגים לאחסן קורות חיים של Europass בכל השפות הרשמיות באירופה ולייצא אותו לפורמטים הבאים: PDF, ODT, HTML, XHTML, HR-XML. התוסף תואם למפרטי HR-XML SEP. הגרסה האחרונה של התוסף שוחררה בינואר 2008.

## היסטוריה
תשתית Europass הוקמה על ידי החלטה 2241/2004/EC של הפרלמנט האירופי והמועצה מ-15 בדצמבר 2004 על מסגרת קהילתית אחת לשקיפות של כישורים וכישורים (Europass) ונכנסה לתוקף ב-1 בינואר 2005.

## קישורים חיצוניים
* 
* אשף קורות חיים
* מרכזי אירופס לאומיים
* Europass interoperability web page
* החלטה 2241/2004/EC של הפרלמנט האירופי והמועצה מ-15 בדצמבר 2004 על מסגרת קהילתית אחת לשקיפות של כישורים וכישורים (Europass)

## הערות שוליים

קטגוריה:האיחוד האירופי
קטגוריה:גיוס והשמה בעבודה
גד רווח

[ממוזער|עם הרב [יעקב אלעזר כהנא שפירא|יעקב שפירא ראש ישיבת מרכז הרב]]
הרב **גד מימון רווח** (נולד ב-13 במרץ 1980, כ"ה באדר ה'תש"ם) הוא רב המועצות המקומיות מצפה רמון ונאות חובב, מ"מ רב העיר ערד ורב מוסדות "בית יוכבד" בבאר שבע ומהרבנים הבולטים בעיר.

## ביוגרפיה
נולד בשנת 1980 (ה'תש"ם) בבאר שבע. הוא למד בישיבה התיכונית 'בני עקיבא-אהל שלמה' בעיר, ולאחר מכן כשנה בישיבת ההסדר קרני שומרון, שם למד אצל הרב יצחק הלוי. לאחר מכן התגייס לצה"ל דרך מסלול ההסדר. לאחר שירותו בצבא עבר ללמוד בכולל בית מוריה בעיר, אצל הרב שמעון כהן רב שכונה י"א, למשך כ-10 שנים. בגיל 28 קיבל הסמכה לרבנות עיר.

בשנת 2014 מונה לכהן כרב קהילת "משכן שמעון- בית יוכבד" בעיר באר שבע. בהמשך החל לכהן כרב תלמוד תורה ממלכתי דתי "עץ חיים" בעיר וכמו כן פתח את המסלול התורני בישיבת אמי"ת בעיר ועומד בראשו. בשנת 2016 החל לכהן כרבה של המועצה המקומית נאות חובב. נחשב למקורב ולידידו של רב העיר באר שבע הרב יהודה דרעי.

משנת 2020 מכהן כמשיב בהלכה לקופת חולים כללית באר שבע וכן גם רב ארגון איחוד הצלה סניף באר שבע.

באלול תשפ"ב הקים כולל אברכים בו מקיימים מבחני רבנות ודיינות.

בספטמבר 2022 נבחר פה אחד לכהן לתפקיד רבה של המועצה המקומית מצפה רמון לאחר שקיבל 12 קולות מתוך 12 הבוחרים.

במאי 2024 התמנה לממלא מקום רב העיר ערד.

בניסן תשפ"ג היה בין הרבנים שקראו להסרת מגבלת הגיל בבחירות לרב הראשי לישראל.

## קישורים חיצוניים
* 
* הרב גד רווח, בין אוסר למתיר, ישיבת מרכז הרב, ז' כסלו תשפ"ב

## הערות שוליים

קטגוריה:באר שבע: רבנים
קטגוריה:בוגרי ישיבת אהל שלמה
קטגוריה:בוגרי ישיבת ההסדר קרני שומרון
קטגוריה:מצפה רמון: רבנים
קטגוריה:רבני מועצות מקומיות
קטגוריה:ערד: אישים
קטגוריה:ראשי כולל אברכים ישראלים
קטגוריה:רבני הציונות הדתית בישראל
קטגוריה:רבני הציונות הדתית
קטגוריה:ישראלים שנולדו ב-1980
עונת 2022/2023 בליגה הארצית בכדורגל נשים

**עונת 2022/2023 ב[[הליגה הארצית בכדורגל נשים|ליגה ארצית בכדורגל נשים]]** היא העונה ה-9 לקיומה של הליגה השלישית וה-4 שבה נערכה כליגת כדורגל מן המניין בכדורגל נשים בישראל, תחת אחריות ההתאחדות לכדורגל בישראל. בעונה משתתפות 8 קבוצות והיא נפתחה ב-11 בספטמבר 2022. 

## לקראת פתיחת העונה
עם סיום העונה הקודמת 2 קבוצות עלו לליגה הלאומית כשאחת מהן היא הפועל בנות מג'דל כרום שעלתה על חשבון עירוני אור יהודה שהחליטה להישאר בליגה הארצית. משתי הקבוצות שהיו אמורות לרדת מהליגה הלאומית, בית"ר בנות כפר כנא לא העמידה קבוצה ובנות אילת הוקפצה בסופו של דבר חזרה ללאומית בהחלטת ההתאחדות. אל חמש הקבוצות ששיחקו בעונה הקודמת בליגה והמשיכו גם לעונה זו הצטרפו 3 קבוצות חדשות - הפועל איחוד בנות אעבלין, הפועל עפולה ובועטות טמרה. בסך הכל נרשמו לליגה 8 קבוצות.

## ראו גם
* גביע המדינה בכדורגל נשים 2022/2023

## קישורים חיצוניים
* עונת 2023–2022 בליגה הארצית בכדורגל נשים, באתר ההתאחדות לכדורגל בישראל

## הערות שוליים

קטגוריה:תחרויות כדורגל ב-2022
קטגוריה:תחרויות כדורגל ב-2023
קטגוריה:2023 בישראל: כדורגל
קטגוריה:ישראל: תחרויות כדורגל נשים
קטגוריה:2022 בישראל: כדורגל
מרטין ארליץ'

**מרטין ארליץ**' (בקרואטית: **Martin Erlić**; נולד ב-24 בינואר 1998 בזאדאר שבקרואטיה) הוא כדורגלן קרואטי המשחק בעמדת הבלם בקבוצת מיטיולן ובנבחרת קרואטיה.

## קריירת מועדונים
ארליץ' גדל במחלקות הנוער של דינמו זאגרב, רייקה, פארמה וססואולו. בעונת  הושאל ארליץ' לסודטירול מהסרייה א', במדיה ערף 30 הופעות ליגה והבקיע שער אחד.

ב-10 ביולי 2018 הושאל ארליץ' לספציה מהסרייה ב'. הוא החמיץ את רוב משחקי העונה בשל פציעה, וערך את הופעתו היחידה בעונה זו במסגרת קופה איטליה. ב-15 ביולי 2019 חתם ארליץ' על חוזה קבוע בספציה. בתום עונת  העפיל עם המועדון לסרייה א'. ב-27 בספטמבר 2020 ערך ארליץ' את הופעת הבכורה שלו בסרייה א', בהפסד 1–4 לססואולו במסגרת המחזור השני בליגה לעונת 2020/2021. ב-6 בפברואר 2021 הבקיע ארליץ' את שער הבכורה שלו בסרייה א', בניצחון 1–2 על ססואולו במסגרת המחזור ה-21 בליגה.

ב-16 באוגוסט 2021 חתם ארליץ' בססואולו מהסרייה א', והושאל למשך עונת 2021/2022 בחזרה לספציה.

ב-20 באוגוסט 2022 ערך ארליץ' את הופעת הבכורה שלו בססואולו, בניצחון 0–1 על לצ'ה במסגרת המחזור השני בליגה לעונת 2022/2023.

ב-4 באוגוסט 2025 הושאל לעונה אחת למיטיולן.

## קריירה בינלאומית
ב-6 ביוני 2022 ערך ארליץ' את הופעת הבכורה שלו בנבחרת קרואטיה, בתיקו 1-1 נגד נבחרת צרפת במסגרת ליגת האומות 2022/2023.

נכלל בסגל נבחרת קרואטיה לטורניר מונדיאל 2022.

נכלל בסגל נבחרת קרואטיה לטורניר יורו 2024.

## קישורים חיצוניים

## הערות שוליים

קטגוריה:כדורגלנים קרואטים
קטגוריה:בלמי כדורגל קרואטים
קטגוריה:כדורגלני ססואולו
קטגוריה:כדורגלני ספציה
קטגוריה:כדורגלני נבחרת קרואטיה
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים קרואטים באיטליה
קטגוריה:כדורגלני מיטיולן
קטגוריה:קרואטים שנולדו ב-1998
תן כף

**תן כף** (באנגלית: **Lend a Paw**) הוא סרט הנפשה קצר אמריקאי שהופק בטכניקולור על ידי וולט דיסני הפקות והופץ על ידי RKO Radio Pictures לבתי הקולנוע בשנת 1941. את הסרט ביים קלייד ג'רונימי עם מוזיקה מקורית מאת לי הרליין. צוות הדיבוב כולל את וולט דיסני בתור מיקי מאוס ופינטו קולביג בתור פלוטו. זהו הסרט ה-115 בסדרת "מיקי מאוס" שיצא לאקרנים והשישי באותה השנה.

בסרט המצויר, שהיה בעיקרו גרסה מחודשת ל"פלוטו ידידו של מיקי" משנת 1933, פלוטו מציל את חייו של חתלתול אבוד, ומאוחר יותר חש קנאה כלפי החתלתול לאחר שמיקי נותן לו את תשומת ליבו. הסרט זכה בפרס אוסקר לסרט המונפש הקצר הטוב ביותר בטקס האוסקר ה-14 בשנת 1942, והיה לסרט הקצר היחיד של מיקי מאוס שזכה בפרס זה.

בדיבוב ישן של הסרט הוא נקרא בשם "**הושט לי יד**".

## עלילה
בעודו בחוץ בשלג, פלוטו שומע יללות מיאו המגיעות מתוך שק הצף על גבי גושי קרח בנהר. הוא מציל אותו, רק כדי לאבד עניין כשהוא מגלה שבתוכו נמצא חתלתול כתמתם. החתלתול עוקב אחרי פלוטו הביתה, מבלי שהאחרון שם לב, ומיקי מאמץ אותו מיד. פלוטו מקנא בכל תשומת הלב שהחתלתול מקבל כאשר מופיעים שטן ומלאך בדמותו המספקים לו עצות; השטן, שמייצג את הקנאה והכעס של פלוטו, מציע לו להיפטר מהחתלתול על ידי כך שיכניס אותו לצרות, והמלאך, המייצג את מצפונו וטוב ליבו של פלוטו, אומר לו שעליו להתנהג אל החתלתול בצורה נחמדה. אך למרות ניסיונותיו של המלאך, פלוטו מחליט להערים על החתלתול לתקוף את דגת הזהב של מיקי, ביאנקה, אך החתלתול מפיל בטעות את האקווריום. מיקי נכנס לחדר וחושד מי עשה את זה, וכאשר הוא דורש מביאנקה תשובות, היא מצביעה על פלוטו, בידיעה שהוא זה שניסה להכניס את החתלתול לצרות מלכתחילה. מיקי מוציא בזעם את פלוטו האשם מהבית למשך שארית היום כעונש, ופלוטו מאשים בכעס את השטן שלו בכך שהכניס אותו לצרות.

בסופו של דבר, החתלתול יוצא החוצה בזמן שהוא רודף אחרי כדור ונופל בטעות לתוך באר. המלאך מתחנן לפלוטו שיציל אותו, אבל השטן אומר לו בזעם לתת לו לטבוע כגמול על שהעיף אותו החוצה. לבסוף, המלאך, שנמאס לו לחלוטין, שולח את השטן על ידי אגרוף לאבדון ומשכנע את פלוטו לעשות את הדבר הנכון, אך פלוטו מועד ונופל גם הוא לתוך הבאר. שומע את זעקותיו של פלוטו, מיקי ממהר להציל את שניהם ומטפל בפלוטו שכמעט קפא למוות, מרגיש חרטה גדולה על שהוציא אותו החוצה. לאחר שקיבל אמבטיה חמה ונעימה ממיקי ונשיקת תודה מהחתלתול, המלאך אומר לפלוטו "אדיבות לבעלי חיים, ידידי, תתוגמל לבסוף".

## דמויות ומדבבים
* מיקי מאוס – וולט דיסני
* פלוטו – פינטו קולביג
* חתלתול – ג'ון פורי

## מורשת
שטן הכתף של פלוטו הופיע פעם נוספת בסרט "הפיל של מיקי" (1936).

גם המלאך וגם השטן הופיעו שוב, בדיבובם של אריק איידל ופן ג'ילט בהתאמה, בשני פרקים של "עבודות מיקי מאוס" - "החתלתולים של פלוטו" (1999) ו"מיני מטפלת בפלוטו" (2000). כמו כן גם בפרק משנת 2002 של "בית העכבר", "פלוטו נגד פיגארו" ובפרק ה-14 שבעונה החמישית של "מיקי מאוס", "חיים קלים", כשהפעם המלאך למעשה מסכים עם תוכניתו של השטן בכך שהוא מציין "אמן".

## קישורים חיצוניים

## הערות שוליים

קטגוריה:סרטים קצרים של דיסני
קטגוריה:דיסני: סרטי הנפשה
קטגוריה:סרטי RKO
קטגוריה:זוכי אוסקר: הסרט המונפש הקצר הטוב
קטגוריה:סרטי דרמה קומית אמריקאיים
קטגוריה:סרטי רימייק של דיסני
קטגוריה:סרטים על כלבים
קטגוריה:סרטים על חתולים
קטגוריה:סרטים על עכברים
לוברו מאייר

**לוברו מאייר** (בקרואטית: **Lovro Majer**; נולד ב-17 בינואר 1998 בזאגרב שבקרואטיה) הוא כדורגלן קרואטי המשחק בעמדת הקשר ההתקפי בקבוצת וולפסבורג ובנבחרת קרואטיה.

## קריירת מועדונים
מאייר גדל במחלקות הנוער של פוסבינה זאגרב, קוסטושייה, דינמו זאגרב, נ.ק. דוברבה, נ.ק. טרנייה ולוקומוטיבה זאגרב. הוא ערך 53 הופעות ליגה במדי הקבוצה הבוגרת של לוקומוטיבה זאגרב במסגרת ליגת העל הקרואטית, בהן הבקיע 14 שערים.

ב-27 ביוני 2018 חתם מאייר בדינמו זאגרב מליגת העל הקרואטית. בסך הכל ערך 67 הופעות ליגה במדי המועדון, בהן הבקיע 13 שערים וזכה בשלוש אליפויות קרואטיה, פעם אחת בגביע הקרואטי ופעם אחת בסופר קאפ הקרואטי.

ב-26 באוגוסט 2021 חתם מאייר על חוזה לחמש עונות בסטאד רן מליגת העל הצרפתית. ב-29 באוגוסט ערך את הופעת הבכורה שלו במועדון, בהפסד 2-0 לאנז'ה במסגרת המחזור הרביעי בליגה לעונת 2021/2022. ב-20 בנובמבר הבקיע את שער הבכורה שלו במועדון, בניצחון 2-0 על מונפלייה במסגרת המחזור ה-14 בליגה. בעונתו הראשונה במועדון ערך 29 הופעות ליגה, בהן הבקיע שישה שערים.

ב-16 באוגוסט 2023 חתם בוולפסבורג מהבונדסליגה.

## קריירה בינלאומית
ב-27 במאי 2017 ערך מאייר את הופעת הבכורה שלו בנבחרת קרואטיה, בניצחון 2-1 על נבחרת מקסיקו במשחק ידידות. ב-11 בנובמבר 2021 הבקיע את שערי הבכורה שלו בנבחרת, צמד שערים בניצחון 7-1 על נבחרת מלטה במסגרת מוקדמות מונדיאל 2022.

נכלל בסגל נבחרת קרואטיה לטורניר מונדיאל 2022.

נכלל בסגל נבחרת קרואטיה לטורניר יורו 2024.

## תארים
;דינמו זאגרב
* אליפות קרואטיה (3): 2018/19, 2019/20, 2020/21
* הגביע הקרואטי (1): 2020/21
* הסופר קאפ הקרואטי (1): 2019/20

## קישורים חיצוניים

## הערות שוליים

קטגוריה:כדורגלנים קרואטים
קטגוריה:קשרי כדורגל קרואטים
קטגוריה:כדורגלני לוקומוטיבה זאגרב
קטגוריה:כדורגלני דינמו זאגרב
קטגוריה:כדורגלני סטאד רן
קטגוריה:כדורגלני נבחרת קרואטיה
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:כדורגלני וולפסבורג
קטגוריה:קרואטים שנולדו ב-1998
פיין מסה

**פיין מסה** (באנגלית: **Pain Mesa**) הוא הר שולחן (מסה), הממוקם ברכס מסה, שבאזור חוף פנל, של ארץ ויקטוריה, שבאנטארקטיקה.

פיין מסה ממוקם בסמוך מצפון לטובין מסה.

## היסטוריה
### מקור השם

המחלקה הצפונית של משלחת הסקר הגאולוגי האנטארקטי של ניו זילנד (the Northern Party of New Zealand Geological Survey Antarctic Expedition (בראשי תיבות: NZGSAE)) אשר חקרה את אנטארקטיקה בעונת המחקר (הקיץ האנטארקטי) שבין השנים 1962 – 1963 נתנה להר את שמו.

ההר נקרא על שם קווין פיין, שהיה סגן מפקד הסקר הגאולוגי האנטארקטי של ניו זילנד.

פיין
פיין
פיין
משרד ההגנה (בוסניה והרצגובינה)

**משרד ההגנה** (בסרבו-קרואטית: **Министарство одбране**) הוא משרד בממשלת בוסניה והרצגובינה, האחראי על יישום מדיניות הביטחון של בוסניה והרצגובינה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של בוסניה והרצגובינה, כמו גם על גיוסם בשעת הצורך. הוא מדווח ישירות לראש הממשלה. ראש המטה המשותף של הכוחות המזוינים מדווח ישירות לשר.

ב-1992 הכריזה בוסניה והרצגובינה על עצמאות מיוגוסלביה, והקימה ממשלה עצמאית. מוניב ביסיץ' מונה לשר ההגנה הראשון של המדינה. במקביל, הוקמו שני משרדי הגנה נוספים ברחבי הארץ משרד ההגנה של רפובליקה סרפסקה, ומשרד ההגנה של הקהילה הקרואטית של הרצג-בוסניה. ב-1995, בעקבות החתימה על הסכם דייטון, סופח הצבא הקרואטי של הרצג-בוסניה לתוך הצבא של בוסניה והרצגובינה, ומשרד ההגנה הקרואטי אוחד עם משרד ההגנה של בוסניה והרצגובינה. ב-2005 פורקו גם הכוחות המזוינים של רפובליקה סרפסקה ואוחדו לתוך הצבא של בוסניה והרצגובינה.

זוקאן חלס מהמפלגה הסוציאל-דמוקרטית מכהן כשר ההגנה מאז 25 בינואר 2023.

## קישורים חיצוניים

קטגוריה:בוסניה והרצגובינה: צבא וביטחון
קטגוריה:משרדי ביטחון
קטגוריה:בוסניה והרצגובינה: פוליטיקה
פשיטת ה-FBI על מאר-א-לאגו

[ממוזער|290px|עדויות שמצאו על ידי ה-FBI ב[מאר-א-לאגו]]
ב-8 באוגוסט 2022 ביצעה הבולשת הפדרלית האמריקנית (FBI) חיפוש במאר-א-לאגו, מעונו של נשיא ארצות הברית לשעבר דונלד טראמפ, בפאלם ביץ' שבפלורידה.

צו החיפוש ניתן על ידי התובע הכללי של ארצות הברית מריק גרלנד, ואושר על ידי השופט ברוס ריינהארט, על סמך פניה מצד מינהל הארכיונים והרשומות הלאומי (NARA). ה-FBI השיג את צו החיפוש כחלק מחקירה שמבוצעת נגד טראמפ בנוגע להפרה של שלושה חוקים פליליים פדרליים:
* הפרות של חוק הריגול  הנוגע להחזקה בלתי מורשית של מידע חסוי השייך למערכת הביטחון האמריקנית.
* השמדה או הסתרה של רשומות "בכוונה להפריע לפעילות הממשלתית הפדרלית או להשפיע עליה".
* הסרה לא חוקית או השמדה של רישומי ממשל פדרליים.

בהמשך פרסם בית המשפט לציבור גרסה מתוקנת של התצהיר המסבירה את מטרות ה-FBI בחיפוש הזה אשר כללה רשימה מפורטת של הממצאים שנמצאו במהלך הפשיטה של ה-FBI.

סרטונים שנלקחו ביוני 2022 על ידי מצלמות מעקב במאר-א-לאגו הראו כי בשלב מסוים הוצאו ארגזים מהחדר בו נמצאו המסמכים המסווגים. משרד המשפטים האמריקני ציין כי המסמכים המסווגים במאר-א-לאגו כנראה "הוסתרו והוסרו" במטרה לשבש חקירה שתבוצע.

חוקרי ה-FBI מצאו במאר-א-לאגו מעל ל-11,000 מסמכים ממשלתיים, מעל ל-320 מסמכים מסווגים אשר כללו חומר הקשור לתוכנית הגרעין האמריקנית. המסמכים שנמצאו כללו גם מידע של ה-FBI, ה-CIA וה-NSA שעוסק באינטרסים הכרוכים בביטחון הלאומי. שני שלישים מהחומר המסווג שנמצא במאר-א-לאגו הושג במחצית הראשונה של 2022, ואילו השאר (103 מסמכים) נמצא בחיפוש שנערך במאר-א-לאגו במהלך אוגוסט 2022.

## קישורים חיצוניים

## הערות שוליים

קטגוריה:2022 בארצות הברית
קטגוריה:מחלוקות בארצות הברית
קטגוריה:מבצעי ה-FBI
קטגוריה:דונלד טראמפ